Reaktionen kommer på grund af mistanke om, at granitten under farlige forhold, der blandt andet kan give de kinesiske arbejdere stenlunger. Ifølge organisationen DanWatch er Aalborg en af de i alt 15 danske kommuner, der har købt granit fra Kina siden 2000. Det skriver nordjyske.dk - Jeg synes nummer et, at vi skal få undersøgt sagen, hvor meget granit har vi brugt fra Kina, og som nummer to skal vi lave etiske retningslinjer, der sikrer, at vi ikke kommer til at købe granit af den slags i fremtiden, siger rådmand for sundhed og bæredygtig udvikling i Aalborg Kommune, Thomas Kastrup-Larsen (S) til avisen. Granitten er blandt andet brugt til anlægsprojekter som Boulevarden og Nyhavnsgade.

Opsummering:
Politikere i Aalborg vil nu stoppe brugen af omstridt kinesisk granit.